Мы махуэхэм
Дыгъэгъазэм и 24, гъубж
ФАПСИ-м и махуэщ. 1991 гъэм Правительствэ связымрэ информацэмкIэ Федеральнэ агентствэр (ФАПСИ) къызэрагъэпэщащ.
1979 гъэм Советыдзэхэр Афганистаным ихьащ.
Суворов Александр зи унафэщI урысыдзэхэм Измаил тырку быдапIэр къыщащта махуэщ. «Урысейм и дзэ щIыхьым и махуэхэмрэ фэеплъ махуэхэмрэ» Федеральнэ законым ипкъ иткIэ ягъэлъапIэ.
СССР-м и цIыхубэ артист, СССР-м и Къэрал саугъэтым и лауреат, Социалист Лэжьыгъэм и ЛIыхъужь Крючков Николай къызэралъхурэ илъэси 103-рэ ирокъу.
Техникэ щIэныгъэхэм я доктор, КъБКъМУ-м и профессор ЕхъулIэ Мартин и ныбжьыр илъэс 59-рэ ирокъу.
Къэбэрдей къэрал драмэ театрым и актрисэ цIэрыIуэ КIэхумахуэ ФатIимэ къыщалъхуа махуэщ.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ. Махуэм хуабэр градуси 2 — 5, жэщым щIыIэр 1 градус щыхъунущ.
Дыгъэгъазэм и 25, бэрэжьей
Хьисэ бегъымбарыр (католикхэм я махуэгъэпсым тету) къалъхуащ.
1942 гъэм 37-нэ армэм и дзэхэр фашистхэр зыдэс Налшык къебгъэрыкIуэу хуежьащ.
Совет Союзым и ЛIыхъужь Къанкъуэщ Ахьмэдхъан къызэралъхурэ илъэс 99-рэ ирокъу.
Совет Союзым и ЛIыхъужь Байсултанов Алим къызэралъхурэ илъэс 94-рэ ирокъу.
Совет Союзым и ЛIыхъужь Яхэгуауэ Михаил къызэралъхурэ илъэс 94-рэ ирокъу.
Композитор, КъБР-м гъуазджэхэмкIэ щIыхь зиIэ и лэжьакIуэ Балэ Мухьэдин къызэралъхурэ илъэс 90 ирокъу.
УсакIуэ, литературовед, критик, щIэныгъэлI Сокъур Мусэрбий къызэралъхурэ илъэс 84-рэ ирокъу.
ТхакIуэ, журналист Щхьэумэжь БетIал и ныбжьыр илъэс 80 ирокъу.
Къэрал лэжьакIуэ, Социалист Лэжьыгъэм и ЛIыхъужь, СССР-м и Къэрал саугъэтым и лауреат, СССР-м и Правительствэм и Унафэщым и япэ къуэдзэу лэжьа Дэгужий Виталий и ныбжьыр илъэс 78-рэ ирокъу.
УсакIуэ КIэщт Мухьэз къызэралъхурэ илъэс 76-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ. Хуабэр махуэм градуси 5, жэщым градуси 2 щыхъунущ.
